**Վիոլա Ալլեն** (անգլ.՝ Viola Emily Allen, հոկտեմբերի 27, 1867(1867-10-27) կամ հոկտեմբերի 27, 1869(1869-10-27), Հանթսվիլ, Ալաբամա, ԱՄՆ - մայիսի 9, 1948(1948-05-09), Նյու Յորք, Նյու Յորք, ԱՄՆ), թատրոնի ամերիկացի դերասանուհի, որը խաղացել է գլխավոր դերեր Շեքսպիրի ստեղծագործությունների բեմադրություններում։ 1885 թ.-ից 1916 թվականներին խաղացել է ավելի քան երկու տասնյակ բրոդվեյյան բեմադրություններում։ 1915 թվականից սկսած հայտնվել է երեք համր ֆիլմերում։

Կենսագրություն
--------------

Ծնվել է 1867 թվականին (այլ տվյալներով՝ 1868), Ալաբամա նահանգի Հանսթվիլ քաղաքում, դերասան Լեսլի Ալլենի (1830—1917) և Սառա Լիոնի ընտանիքում։ Երեք տարեկանից ապրել է Բոսթոնում, իսկ ավելի ուշ ընտանիքի հետ տեղափոխվել է Կանադայի Տորոնտո քաղաք։ Կրթությունը ստացել է Bishop Strachan School-ում, երբ իր եղբայրները սովորում էին Trinity College School-ում, Օնտարիոյում։ Այնուհետև Վիոլան սովորել է Նյու Յորքում՝ դպրոց-ինտերնատում։

Վիոլա Ալլեն
Ալլենի դեբյուտը կայացել է 1882 թվականին՝ 15 տարեկանում, Madison Square Theatre-ում, երբ «Էսմիրալդա»-յում գլխավոր դերը կատարող Էննի Ռասսելը հիվանդացավ և չկարողացավ բեմ դուրս գալ, իսկ քասթինգի հարցերով զբաղվում էր Ալլենի հայրը։ Ալլենի դեբյուտը գրավեց Ջոն Էդվարդ Մաքքալլոհի ուշադրությունը, ով 1884 թվականին նրան իր թատրոնի մենակատարը դարձրեց։

1884-1886 թվականներին հանդես է եկել Շեքսպիրի ստեղծագործությունների բազմաթիվ բեմադրություններում։ Խաղացել է 19-րդ դարի ամենահայտնի դերասանների հետ, ինչպիսիք են Սալվինին, Լոուրենս Ջարեթը, Ջոզեֆ Ջեֆերսոնը և Վի Ջեյ Ֆլորենսը։ 1885-1916 թվականներին մասնակցել է ավելի քան քսան բրոդվեյյան ներկայացումներում։ 1898 թվականին իր համար հորինել է Գլորիա Քուեյլի կերպարը «Քրիստոնյա կին» ներկայացման մեջ։ Խաղացել է Վիրջինիայի, Կորդելիայի, Դեզդեմոնայի, Լիդիա Լանգուշի, Դոլորեսի և Ջուլիայի դերերը։

Վիոլա Ալլենի գերեզմանը
Վիոլա Ալլենի կերպարը «Երկնքի դուստրը» ներկայացման մեջ
1915 թվականին Ալլենը սկսել է դերասանուհու կարիերան համր կինոյում՝ նկարահանվելով «Սպիտակ քույրը» ֆիլմում Ռիչարդ Թրավերսի հետ միասին։ Ֆիլմը նկարահանվել է *Essanay Studios* կինոընկերության կողմից համանուն պիեսի հիման վրա, դարձել է Ալլենի հաջողության գրավականը։

Վիոլա Ալլենը ամուսնացած է եղել Պիտեր Դյուրիայի հետ։ Վերջի անգամ բեմին հայտնվել է 1918 թվականին բարեգործական համերգի ժամանակ։ Մահացել է Նյու Յորքում, թաղված է Սլիփլի Հոլլոուում։

Ֆիլմագրություն
--------------

* *Արդարադատության կշեռքը* (1914)
* *Սպիտակ քույրը* (1915)
* *Բացիր աչքերդ* (1919)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  FemBio տվյալների շտեմարան (գերմ.)
2. 1 2  Internet Movie Database — 1990.
3. 1 2
4. ↑  Find A Grave — 1996.
5. 1 2  Browne, Walter and Fredrick Arnold Austin (eds.) «*Who’s Who on the Stage: The Dramatic Reference Book and Biographical Dictionary of the Theatre, Vol. 1*», W. Browne & F. A. Austin, (1906), p. 15, accessed June 18, 2013
6. ↑  «Biographical History» Արխիվացված 2017-11-18 Wayback Machine, Finding Aid for the Charles Leslie Allen Playbook Collection, *Buffalo & Erie County Public Library*, accessed October 8, 2014
7. 1 2  Morgan, Henry James. «Types of Canadian women and of women who are or have been connected with Canada» (Toronto, 1903)
8. ↑  "Viola Allen, *The Life and Times of Joseph Haworth*, accessed November 28, 2012
9. ↑  Eaton, Walter Prichard (1910). *The American Stage of Today*. New York, NY: P.F. Collier & Son.
10. ↑  Clapp, pp. 63-65

Գրականություն
-------------

* Clapp, John Bouvé; Edgett, Edwin Francis (1902). *Plays of the Present*. NY: The Dunlap Society.
* L. C. Strang, *Famous Actresses of the Day in America*, (Boston, 1899)

Արտաքին հղումներ
----------------

* Վիոլա Ալլեն Allmovie կայքում
* Վիոլա Ալլեն Նյու Յորքի պատկերասրահ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Broadway Database · Internet Movie Database · Find A Grave |
|  |
| Բառարաններ և հանրագիտարաններ | Բրիտանիկա · American National Biography |
|  |
| Չափորոշչային վերահսկողություն | ISNI: 0000000025478810 · LCCN: n85046477 · VIAF: 65430110 · WorldCat VIAF: 65430110 |

 |